མི་དམངས་དྲ་བའི་འཕྲིན།ལྷ་མོའི་ཟློས་གར་ནི་ཞོ་སྟོན་གྱི་འཁྲབ་སྟོན་གཙོ་ཆེ་བ་ཡིན་ཞིང་།གྲོང་མི་ཧ་ཅང་མང་པོས་ཞོ་སྟོན་སྐབས་ཀྱི་ལྷ་མོའི་ཟློས་གར་འཁྲབ་སྟོན་ལ་རེ་སྒུག་ཆེན་པོ་བྱེད་བཞིན་ཡོད་པ་དང་།གོས་སྐུ་གཤོམ་མཇུག་བསྒྲིལ་རྗེས་ཆེད་མངག་ནོར་བུ་གླིང་ཁ་དང་རྫོང་རྒྱབ་ཀླུ་ཁང་སོགས་སུ་འཁྲབ་སྟོན་གཟིགས་པར་འགྲོ་རྒྱུ་རེད།འབྲེལ་ཡོད་འཁྲབ་སྟོན་སྡེ་ཚན་གྱིས་གྲོང་མི་ཚོའི་རེ་བ་སྟོང་ཟད་དུ་མི་གཏོང་བའི་ཆེད་དུ།ཟླ་བ་གཅིག་ཙམ་གྱི་སྔོན་ནས་ཆེད་མཁས་པ་གདན་འདྲེན་ཞུས་ནས་དམངས་ཁྲོད་ལྷ་མོའི་ཚོགས་པ་ཁག་ཏུ་འཁྲབ་སྟོན་པ་བསྡུ་སྐོང་བྱས་ཏེ་ཟློས་གར་སྒྲིག་འགོད་བྱེད་འགོ་འཛུགས་རྒྱུ་རེད།